Tuzla

Tuzla (kyrilisce Тузла) je wulkoměsto a wažne industrijne stejišćo z něhdźe 110.000 wobydlerjemi na sewjerowuchodźe Bosniskeje a Hercegowiny, po wobydlerstwje třeće najwjetše město tutoho kraja a administratiwne kaž tež hospodarske srjedźišćo kantona Tuzla w Federaciji Bosniska a Hercegowina. Leži při rěce Jala, přitoka Spreče pod horami Majevicy.

Mjeno města pochadźa wot turkowskeho słowa tuz („sel“). Hižo do přichada Osmanow w lěće 1463 měješe sydlišćo mjeno Soli ze samsnym woznamom.

W Bosniskej wójnje bě Tuzla jenička gmejna w cyłej Bosniskej a Hercegowinje, w kotrejž njeknježeše nacionalna strona jedneje z třoch etniskich skupin, ale Socialnodemokratiska strona z měšćanostu Selimom Bešlagićom.

Při zapadnej kromje Tuzle nadeńdźe so najwjetša wuhlowa milinarnja cyłeho kraja (Termoelektrana Tuzla) z cyłkownym wukonom wot 780 MW.


 Wotkaz 

Kategorija:Sydlišćo w Bosniskej a Hercegowinje